
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Кравеферма и електроцентрала за производство на електрическа енергия от биомаса от растителни и животински субстанции, с. Добри дол, общ. Лом с оператор „Алексия 2002“ ООД, град София
Дата на извършване на проверката: 04.10.2017 г.

Място на извършване на проверката: с. Добри дол, общ. Лом
Проверени компоненти и фактори на околната среда:
· Води
· Почви

· Въздух
· ОтпаДЪЦИ 
· Опасни химични вещества
· Екологични щети 

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за чистотата на атмосферния въздух (ЗЧАВ)
· Закон за водите (ЗВ) 

· Закон за почвите (ЗП)

· Закон за управление на отпадъците (ЗУО)

· Закон за отговорността за предотвратяване и отстраняване на екологични щети (ЗОПОЕЩ);
· Закон за защита от вредното въздействие на химичните вещества и смеси (ЗЗВВХВС), вкл. Регламенти (ЕО) № 1907/2006, (ЕС) № 453/2010 и (ЕО) №  1272/2008. 
Извършени дейности:

С писмо на РИОСВ – Монтана, операторът е уведомен за датата на проверката, към което е приложена Заповед № РД-298/02.10.2017 г. на директора на РИОСВ – Монтана за извършване на комплексна проверка на място в обект - кравеферма и електроцентрала за производство на електричекса енергия от биомаса от растителни и животински субстанции, с. Добри дол, общ. Лом с оператор „Алексия 2002“ ООД, град София.
На 04.10.2017 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2017 г. и Заповед № РД-298/02.10.2017 г. на директора на РИОСВ – Монтана се извърши проверка на обекта и беше съставен Констативен протокол № КПКД-91/04.10.2017 г.
Проверени са:

· Складове за съхраняване на отпадъци

· Складове за съхраняване на ОХВ

· Инсталация за производство на биогаз
· Торово стопанство 
· Хладилни инсталации в кравефермата
· Документи и данни, свързани със законовите и подзаконови нормативни актове по околна среда

Констативна част:


Основната дейност на фирмата е отглеждане на крави и добив на мляко. Животните  се отглеждат по свободен боксов метод. Почистването на помещенията се осъществява посредством скрепери. Към съществуващото торово стопанство на животновъдния обект е изградена и работи електроцентралата, произвеждаща електрическа енергия от биомаса от растителни и животински субстанции. Торовото стопанство и електрическата централа са разположени срещу кравефермата от другата страна на пътя Видин – Лом.
1. Компонент „Води”

Водоснабдяването се извършава от собствен водоизточник, за което на дружеството е титуляр на издадено от БДУВДР- Плевен Разрешително за водовземане и от водопроводната мрежа за питейно-битови нужди. От дейността на обекта се формира смесен поток от течен торов отпад, битово фекални отпадъчни води и води от измиването на помещенията и съоръженията. Смесеният поток преминава последователно посредством площадкова канализация през 5 броя приемни шахти и се прехвърля в събирателна шахта, снабдена с миксер за хомогенизиране на сместа, от където се препомпва в приемната шахта в биогазстопанството. След преминаване през ферментаторите сместта постъпва в торовото стопанство за сепариране. Течната фракция се отвежда до два броя кръгли бетонови резервоари, а твърдата постъпва на бетонирано и закрито торохранилище. Дъждовните води се събират отделно и се отвеждат в изградените извън обекта отводнителни канали.

2. Компонент „Почви”

Получената торова маса при отглеждането на животните се използва като суровина за производство на електрическа енергия. Образуваната тор постъпва в събирателната шахта и оттам в биогазстопанството, където след приключване на процеса отива към товорото стопанство за сепариране. В момента на проверката сепаратора работи. След узряване твърдата и течната фракция се използват за наторяване на собствени обработваеми земеделски земи. Част от твърдата фракция се използва за леглова маса на животните. При огледа на двете площадки не се установи депонирани количества оборска тор извън определените за целта места.

3. Компонент „Въздух”
В РИОСВ – Монтана е представена информация за вида и количествата на хладоагентите в хладилните и климатични инсталация на кравефермата и електроцентралата през 2016 г. Представени са досиета с актуални записи, като е отразена последната проверка за херметичност, извършена на 06.06.2017 г. от хладилен техник с актуален документ за правоспособност. На двата когенератора на електроцентралата са извършени собствени измервания на емитери на вредни вещества, удостоверено с представени протоколи през м. февруари 2017 г. в инспекцията, като не са установени наднормени стойности. При огледа на двете площадки не се констатира наличие на миризми от дейността им. За периода от предходната проверка през октоври 2016 г. до настоящия момент в РИОСВ – Монтана не са постъпвали сигнали и/или жалби за миризми.
4. Фактор „Отпадъци”
Дружеството притежава базсрочно разрешително за дейности по оползотворяване на  отпадъци, издадено по реда на чл. 67 от ЗУО от Директора на РИОСВ – Монтана. Проверката е и на основание чл. 72, ал. 2 от ЗУО, за установяване съответствието на условията по управление на отпадъците с тези в издаденото разрешение и за спазване на изискванията на ЗУО и подзаконовите нормативни актове по неговото прилагане.
На територията на обекта постъпват отпадъци от животински изпражнения и тор и растителна биомаса. Торовата маса постъпва от собствена кравеферма чрез хидротранспорт. Биомасата се съхранява в силажна яма на територията на обекта. Анаеробното разлагане на биоотпадъците и биомасата, при което се получава биогаз, се извършва в биореактори. В тях се извършва смесване в определено съотношение на биомаса и тор.

От дейността на обекта се образуват и производствени отпадъци за които е извършена класификация по реда на Наредба №2/2014 г., дейност по предварително съхраняване на мястото на образуване. На територията на обекта са обособени складове за предварително съхраняване на образуваните отпадъци. Местата за съхраняване на отпадъците са еднозначно обозначени. Води се ежемесечна отченост в заверените от РИОСВ – Монтана отчетни книги. Проверените условия заложени в разрешителното се изпълняват.

5. Фактор „Опасни химични вещества и смеси”

Дружеството употребява и съхранява химични вещества и смеси. Същите се съхраняват в обособени складове с ограничен достъп, съгласно изискванията, посочени в информационните листове за безопасност и Наредбата за реда и начина на съхранение на опасни химични вещества и смеси. За всички химични вещества и смеси при проверката са представени информационни листи за безопасност, изготвени в съответствие с Регламент 493/2010. 
6. Екологични щети 

Дружеството извършва дейности, посочени  в точка 3 от Приложение № 1 към чл. 3, т. 1 от ЗОПОЕЩ – използване на водите и водните обекти, за което се изисква издаване на разрешително по смисъла на Закона за водите. При проверката е представена собствена оценка за възможни случаи на непосредствена заплаха за екологични щети и на случаи на причинени екологични щети със съдържание, съгласно приложение № 1 от Наредба № 1 от 29.10.2008г. за вида на превантивните и оздравителните мерки в предвидените случаи от ЗОПОЕЩ и за минималния размер на разходите за тяхното изпълнение.
Заключение:
Операторът изпълнява задълженията си, произтичащи от законодателство по компоненти „Почви”, „Води“ и „Въздух”. Не са устоновени нарушения по фактори „Опасни химични вещества” и „Отпадъци”.
При извършената проверката не са дадени предписания.

Приоритети за последваща контролна дейност:
· Законосъобразно управление на водите – опазване на повърхностните и подземни води от замърсяване.

· Законосъобразно управление на почвите.

· Опазване чистотата на атмосферния въздух.
· Законосъобразно управление на опасните химични вещества и смеси.
· Законосъобразно управление на отпадъците – контрол по изпълнение на задълженията на оператора, вменени му в ЗУО.

